stanford-oval/wikipedia huggingface dataset:
You Are in Love
רקע וכתיבה

השיר נכתב והופק על ידי טיילור סוויפט וג'ק אנטונוף. במהלך ריאיון משותף של השניים, סיפרה סוויפט על השיר כי:
"בעיקרון, השיר הזה היה בהתחלה רצועה שג'ק אנטונוף שלח לי. אני חייבת לציין שבשמיעה הראשונה, הייתה זו הרצועה היפה, הישירה והפשוטה ביותר שקיבלתי. בהמשך כתבנו [סוויפט ואנטונוף] את המילים של הרצועה ממש מהר".
הצלחה מסחרית

אף על פי שלא יצא כסינגל, זכה השיר להצלחה רבה במצעדי הבילבורד. הוא הגיע למקום ה-83 במצעד הבילבורד הוט 100, תוך שהגיע למקום ה-24 במצעד השירים הדיגיטליים. גם במצעדים הקנדיים זכה להצלחה, כאשר הגיע למקום ה-99 בקנדה הוט 100 ולמקום ה-29 במצעד השירים הדיגיטליים הקנדיים.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.
ביקורת

כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-86 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 86 |  |
| BuzzFeed | 167 השירים הטובים ביותר של טיילור סוויפט, לפי דירוג | 74 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 152 |  |
| NME | השירים הטובים ביותר של טיילור סוויפט, לפי דירוג | 159 |  |
| Paste | 158 השירים הטובים ביותר של טיילור סוויפט, לפי דירוג | 66 |  |
| Vulture | 179 השירים הטובים ביותר של טיילור סוויפט, לפי דירוג | 75 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You Are in Love" בוצע כשיר הפתעה באצטדיון SoFi באינגלווד, קליפורניה ב-4 באוגוסט 2023 יחד עם השיר "Our Song".
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  ארצות הברית | בילבורד הוט 100 | 83 |  |
|  ארצות הברית | מצעד השירים הדיגיטליים | 24 |  |
|  ארצות הברית | מצעד השירי הדיגיטליים הקנדיים | 29 |  |
|  קנדה | קנדה הוט 100 | 99 |  |
היסטוריית יציאות

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 בפברואר 2015 | הורדה דיגיטלית | ביג משין |  |
You Are In Love (Taylor's Version) > מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 38 |  |
|  עולמי | בילבורד גלובל ללא ארצות הברית | 72 |  |
|  ארצות הברית | בילבורד הוט 100 | 43 |  |
|  ארצות הברית | מצעד שירי הסטרימינג | 31 |  |
|  קנדה | קנדה הוט 100 | 42 |  |
הערות שוליים

1 2  1989 (Deluxe Edition), נבדק ב-2020-10-30
↑  1989: The Songs, Taylor Swift Switzerland (באנגלית)
1 2 3  Taylor Swift – You Are in Love (באנגלית), נבדק ב-2020-10-30
1 2 3 4  Chart Search, Billboard
↑  1989: The Songs, Taylor Swift Switzerland (באנגלית)
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  Billboard Global 200, בילבורד, ‏11 בנובמבר 2023 (באנגלית אמריקאית)
↑  Billboard Global Excl. US, בילבורד, ‏11 בנובמבר 2023 (באנגלית אמריקאית)
↑  Billboard Hot 100™, בילבורד, ‏11 בנובמבר 2023 (באנגלית אמריקאית)
↑  Hot Rock & Alternative Songs, בילבורד, ‏11 בנובמבר 2023 (באנגלית אמריקאית)
↑  Billboard Canadian Hot 100, בילבורד, ‏11 בנובמבר 2023 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 7620eb90-8fc8-4f98-8c0d-8be5f540016b
אדמונד ברנהרדט

| --- | --- |
אין תמונה חופשית
 לידה:  20 באפריל 1885 וינה, אוסטריה
 פטירה:  23 במאי 1976 (בגיל 91) מרילבון, לונדון, הממלכה המאוחדת
 מידע כללי
 מדינה:  אוסטריה אוסטריה
 ספורט
 ענף ספורט:  שחייה תחרותית
 מועדון:  הכח וינה
 
אדמונד דוד-ברנהרדט (בגרמנית: Edmond David-Bernhardt; ‏ 20 באפריל 1885 – 23 במאי 1976) היה ספורטאי יהודי-אוסטרי. הוא השתתף במשחקים האולימפיים (אתונה 1906 וסטוקהולם 1912) בשחייה, ירי ובקרב חמש מודרני.
ביוגרפיה

ברנהרדט נולד וגדל בווינה. התאמן בקבוצת הכח וינה.
באולימפיאדת אתונה (1906) היה אמור להשתתף בכל משחי החופשי, 100 מטר, 400 מטר, 1500 מטר ובמשחה השליחים 4x250 מטר, אך התחרויות נדחו ביומיים בשל תנאי מזג האוויר ולבסוף הוא השתתף בתחרות ל-1500 מטר חופשי אותה לא הצליח לסיים ובמשחה שליחים 4x250 מטר, הרביעייה מאוסטריה לא סיימה את המשחה.
באולימפיאדת סטוקהולם (1912) סיים במקום שמיני בתחרות קרב חמש מודרני. נוסף לכך, השתתף בתחרויות הקליעה וסיים במקום 40 בירי באקדח ל-30 מטר ובמקום 53 בירי באקדח חופשי ל-50 מטר.
אדוארד קינאן

| --- | --- |

אדוארד פליו קינאן 1941
 לידה:  9 בינואר 1885 כלכותה, הודו הבריטית 
 פטירה:  13 בנובמבר 1960 (בגיל 75) לונדון, הממלכה המאוחדת בריטניה
 מדינה:  הממלכה המאוחדת 
 השכלה:  המכללה הצבאית המלכותית בסנדהרסט 
 השתייכות:  צבא הודו הבריטית
 תקופת הפעילות:  1905–1943 (כ־38 שנים)
 דרגה:   גנרל
 תפקידים בשירות
 מפקד כוח עיראק   מפקד הארמייה העשירית
 פעולות ומבצעים
 מלחמת העולם הראשונה  מלחמת העולם השנייה
 עיטורים
 מסדר האמבט מסדר האימפריה ההודית   אות השירות המצוין  מסדר האימפריה הבריטית
 
גנרל סר אדוארד פליו קינאן (באנגלית: Edward Pellew Quinan; ‏ 9 בינואר 1885 - 13 בנובמבר 1960) היה קצין בריטי ששירת בצבא הודו הבריטית במערכות וַזיריסטן בתחילת המאה ה-20 וכן במלחמת העולם הראשונה. במלחמת העולם השנייה עמד בראש הכוח המכונה "כוח עיראק" שלחם בחזיתות שונות במערכה במזרח התיכון.
ביוגרפיה > מוצא ונעורים, קריירה מוקדמת

קינאן נולד בכלכותה ב-1885 למשפחה ממוצא אנגלו-אירי. כשהיה בן 10 שנים מת אביו, אמו נשאה מחדש, והוא נשלח לדבלין וחונך שם על ידי סביו ודודיו. ב-1903 החל את לימודיו במכללה הצבאית המלכותית בסנדהרסט (אנ'), וב-1905 גויס לצבא הודו הבריטית בדרגת קצונה.
לפני מלחמת העולם הראשונה שירת שירות מבצעי בגבולה הצפון מערבי של הודו. במהלך המלחמה לחם בחזית המערבית ובמערכה במסופוטמיה. הוא הצטיין בלחימה ואף נפצע.
לאחר המלחמה שב להודו ושימש כקצין מטה במהלך המלחמה באפגניסטן ב-1919 והמערכה לאחריה בוזיריסטן. על עבודת המטה המצטיינת בתקופה זו קיבל את תואר מסדר האימפריה הבריטית. ב-1930 נשלח ללימודים בבית ספר לפיקוד ומטה, כאות להתאמתו לדרגות הגבוהות של הפיקוד הצבאי. קינאן המשיך לשרת בתפקידי פיקוד והדרכה, וב-1936 היה לשלישו של המלך אדוארד השמיני בתקופת כהונתו הקצרה. בסוף 1937 קיבל דרגת מייג'ור גנרל. במרץ 1938 נאלץ לצאת לחופשה בשל לחץ דם גבוה, אך שב לשירות בחודש יולי 1938.
ביוגרפיה > שירות במלחמת העולם השנייה

בתחילת מלחמת העולם השנייה, קינאן עדיין שהה בהודו, אך ב-1941 הועלה לדרגת לוטננט גנרל, ונשלח על ידי גנרל ארצ'יבלד וייוול, מפקד פיקוד המזרח התיכון לפקד על כוח עיראק, יחידה בגודל של כגיס שהתגבשה ממקומות שונים, ושימשה לדיכוי מרד רשיד עאלי אל-כילאני במאי 1941. על הכוח פיקד מייג'ר ג'נרל ויליאם ארצ'יבלד קנת' פרייזר, אך ככל שהתגבש הכוח וגדל, לאחר הנחיתות הראשוניות של דיוויזיית חיל הרגלים ההודית ה-10, שנחתו בבצרה וחברו לכוחות שהגיעו מארץ ישראל ולכוחות שהיו מוצבים כבר בעיראק ובירדן, חל צורך בפיקודו של קצין בכיר יותר מפרייזר. ב-8 במאי 1941 הגיע קינאן לבצרה, והחליף שם את פרייזר בפיקוד על כוח עיראק.
המצב הפוליטי חייב פעולה כנגד אנשי צרפת של וישי בסוריה ובלבנון, סמוך לאחר הפעולה בעיראק. בתחילה היה התכנון להשתמש בכוחות אוסטרלים בפיקודו של מייג'ר ג'נרל ג'ון לאווראק וכוחות צרפת החופשית, אולם לאחר הימים הראשונים של הלחימה נראה היה כי יש צורך בתגבור הכוחות, ולפיכך נשלח חלק מכוח עיראק, בפיקודו של קינאן, לסייע בכיבוש סוריה. במסגרת המערכה בסוריה ובלבנון נעו כוחותיו של קינאן במעלה נהר הפרת וכוח נוסף נע דרך המדבר אל תדמור.
באוגוסט 1941, היה קינאן בין מתכנני הפלישה הבריטית-סובייטית לאיראן שנועדה להציב שם משטר התומך במטרות בעלות הברית. גם בפלישה זו השתתף כוח עיראק, ואף היא הסתיימה בהצלחה בכך שהשאה הפרו-גרמני הוחלף בבנו, מוחמד רזא שאה פהלווי, ששמר נאמנות לבנות הברית.
בשנת 1942 קיבל את התואר "סר", ותואר אביר מסדר האימפריה ההודית. באוגוסט 1942 קיבל דרגת גנרל. ב-1943 פרש בשל סיבות רפואיות, ושב לבריטניה. ב-1945 מונה לאביר במסדר האמבט. את פרישתו בילה בחיים שלווים במחוז סאמרסט עד מותו בשנת 1960.
Renegades

"Renegades" הוא סינגל של להקת הפופ רוק האמריקאית X Ambassadors, אשר מופיע כסינגל השני באלבום האולפן הראשון של הלהקה, VHS. השיר יצא ב-3 במרץ 2015 בהוצאת חברות התקליטים KIDinaKORNER, גפן רקורדס ואינטרסקופ רקורדס. השיר נכתב והופק על ידי X Ambassadors ואלכס דה קיד.
נכון לספטמבר 2023, השיר הושמע למעלה מ-402 מיליון פעמים ביוטיוב, ולמעלה מ-696 מיליון פעמים בספוטיפיי.
פרסים ומועמדויות

| שנה | פרס | קטגוריה | תוצאה | הערות |
| --- | --- | --- | --- | --- |
| 2015 | פרסי בחירת הנוער | פרסי בחירת הנוער לשיר רוק | מועמדות |  |
| 2016 | פרסי המוזיקה של iHeartRadio | שיר הרוק האלטרנטיבי של השנה | מועמדות |  |
| 2016 | פרסי המוזיקה של בילבורד | שיר רוק מוביל | מועמדות |  |
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 25 |  |
|  אוסטרליה | מצעד הסינגלים האוסטרלי | 43 |  |
|  איסלנד | RÚV | 11 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 65 |  |
|  ארצות הברית | בילבורד הוט 100 | 17 |  |
|  ארצות הברית | מצעד שירי הרוק & האלטרנטיביים | 1 |  |
|  ארצות הברית | מצעד השירים העכשוויים למבוגרים | 10 |  |
|  ארצות הברית | מצעד 40 השירים למבוגרים | 1 |  |
|  ארצות הברית | מצעד הפופ איירפליי | 8 |  |
|  ארצות הברית | מצעד הרוק איירפליי | 1 |  |
|  גרמניה | GfK – טופ 100 | 10 |  |
|  הולנד | מצעד 40 הסינגלים ההולנדיים | 17 |  |
|  הולנד | מצעד 100 הסינגלים ההולנדיים | 32 |  |
|  הממלכה המאוחדת | מצעד הסינגלים הבריטי | 38 |  |
|  ולוניה | אולטראטופ 40 | 21 |  |
|  סלובניה | SloTop50 | 6 |  |
|  סלובקיה | מצעד 100 שירי הרדיו | 5 |  |
|  ספרד | PROMUSICAE | 31 |  |
|  סקוטלנד | מצעד הסינגלים הסקוטי | 14 |  |
|  פולין | מצעד 100 שירי האיירפליי הפולני | 1 |  |
|  פלנדריה | אולטראטופ 50 | 6 |  |
|  צ'כיה | מצעד 100 שירי הרדיו | 2 |  |
|  צ'כיה | מצעד 100 הסינגלים הדיגיטליים | 9 |  |
|  צרפת | SNEP | 10 |  |
|  קנדה | קנדה הוט 100 | 6 |  |
|  קנדה | מצעד ה-AC איירפליי | 1 |  |
|  קנדה | מצעד 40 שירי ה-CHR איירפליי | 5 |  |
|  קנדה | מצעד האיירפליי העכשווי | 1 |  |
|  קנדה | מצעד שירי הרוק | 1 |  |
|  שוודיה | סוורייטופליסטן | 70 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  איטליה | מצעד הסינגלים האיטלקי | 33 |  |
|  ארצות הברית | בילבורד הוט 100 | 54 |  |
|  ארצות הברית | מצעד שירי הרוק & האלטרנטיביים | 5 |  |
|  ארצות הברית | מצעד השירים העכשוויים למבוגרים | 47 |  |
|  ארצות הברית | מצעד 40 השירים למבוגרים | 16 |  |
|  ארצות הברית | מצעד הרוק איירפליי | 1 |  |
|  צרפת | SNEP | 103 |  |
|  קנדה | קנדה הוט 100 | 21 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 12 |  |
|  ארצות הברית | מצעד השירים העכשוויים למבוגרים | 25 |  |
|  ארצות הברית | מצעד 40 השירים למבוגרים | 49 |  |
|  ארצות הברית | מצעד הרוק איירפליי | 20 |  |
|  גרמניה | GfK – טופ 100 | 71 |  |
|  הולנד | מצעד 40 הסינגלים ההולנדיים | 81 |  |
|  ולוניה | אולטראטופ 40 | 53 |  |
|  סלובניה | SloTop50 | 8 |  |
|  פולין | ZPAV | 30 |  |
|  פלנדריה | אולטראטופ 50 | 84 |  |
|  צרפת | SNEP | 164 |  |
|  קנדה | קנדה הוט 100 | 71 |  |
|  שווייץ | המצעד השווייצרי | 31 |  |
|   ‏‏‏  מצעדי סוף עשור (2010–2019)> מדינה |   ‏‏‏  מצעדי סוף עשור (2010–2019)> מצעד |   ‏‏‏  מצעדי סוף עשור (2010–2019)> מיקום שיא |   ‏‏‏  מצעדי סוף עשור (2010–2019)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 33 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| בלגיה (BEA) | זהב | 10,000 |
| קנדה (Music Canada) | 7× פלטינה | 560,000 |
| דנמרק (IFPI Danmark) | זהב | 45,000 |
| צרפת (SNEP) | פלטינה | 200,000 |
| גרמניה (BVMI) | פלטינה | 400,000 |
| איטליה (FIMI) | 4× פלטינה | 200,000 |
| פולין (ZPAV) | 3× פלטינה | 60,000 |
| ספרד (PROMUSICAE) | זהב | 20,000 |
| שוודיה (GLF) | פלטינה | 40,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | 4× פלטינה | 1,000,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 3 במרץ 2015 | הורדת מוזיקה, הזרמת מוזיקה | מקורית | KIDinaKORNER, גפן רקורדס, אינטרסקופ רקורדס |  |
| ארצות הברית | 25 בספטמבר 2015 | הורדת מוזיקה, הזרמת מוזיקה | רמיקסים | KIDinaKORNER, גפן רקורדס, אינטרסקופ רקורדס |  |
| גרמניה | 12 בפברואר 2016 | תקליטור | סינגל | יוניברסל מיוזיק גרופ |  |
הערות שוליים

↑  X Ambassadors - Renegades (Official Video), ארכיון מ-2023-09-14, נבדק ב-2023-09-23
↑  X Ambassadors - Renegades (Lyric Video), ארכיון מ-2023-09-19, נבדק ב-2023-09-23
↑  X Ambassadors - Renegades (Audio), ארכיון מ-2023-08-11, נבדק ב-2023-09-23
↑  Renegades, 2015-06-30, ארכיון מ-2023-05-25, נבדק ב-2023-09-23
↑  Variety Staff (17 באוגוסט 2015). "Teen Choice Awards 2015 Winners: Full List". Variety. ארכיון מ-2015-08-22. נבדק ב-21 בנובמבר 2016. {{cite web}}:  (עזרה)
↑  "iHeartRadio Music Awards 2016: See the Full Winners List". Billboard. ארכיון מ-2016-04-04. נבדק ב-21 בנובמבר 2016. {{cite journal}}:  (עזרה)
↑  "Billboard Music Awards 2016: Complete Winners List". Billboard. ארכיון מ-2016-06-23. נבדק ב-21 בנובמבר 2016. {{cite journal}}:  (עזרה)
↑  French, Megan (26 ביולי 2016). "David Bowie Receives Four Posthumous 2016 VMA Nominations". US Weekly. ארכיון מ-2016-07-27. נבדק ב-15 באוגוסט 2016. {{cite journal}}:  (עזרה)
↑  Trust, Gary (27 באוגוסט 2015). "Hot 100 Chart Moves: Fetty Wap Matches a Mark Last Achieved By the Beatles". Billboard. Prometheus Global Media. ארכיון מ-2020-10-28. נבדק ב-27 באוגוסט 2015. {{cite journal}}:  (עזרה)
↑  "Renegades (Remixes): X Ambassadors: MP3 Downloads". Amazon.com. ארכיון מ-2023-09-23. נבדק ב-2016-08-17.
↑  "Renegades". 12 בפברואר 2016. ארכיון מ-2018-07-05. נבדק ב-2023-09-23 – via Amazon. {{cite web}}:  (עזרה)
| --- | --- |
בקרת זהויות :  MusicBrainz release group: a343d696-5dc8-488b-923f-6a9482a817eb  MusicBrainz work: b04ce775-604a-4515-9e6a-bcf445bacf95
MISTY (צופן)

MISTY היא משפחה של צפני בלוקים שפותחו על ידי מיצורו מצואי (Mitsuru Matsui) ועמיתיו מתאגיד מיצובישי יפן. הגרסה הראשונה MISTY פותחה ב-1996 והוצעה לפרויקט NESSIE האירופאי ונכללה בשנת 2003 ברשימה המומלצת של הפרויקט. גרסה אחרת של הצופן הנקראת KASUMI פותחה ב-1999 במיוחד עבור תקן 3GPP לתקשורת סלולרית מסוג GSM, GPRS והדור השלישי UMTS להגנה על פרטיות ואימות שיחה סלולרית.
MISTY הוא צופן בלוקים בסגנון רשת פייסטל רקורסיבית המותאם במיוחד לחומרה. הקלט שלו הוא בלוק טקסט קריא באורך 64 סיביות ומפתח סודי באורך 128 סיביות והפלט הוא טקסט מוצפן באורך 64 סיביות. מספר הסבבים בהגדרה יכול להשתנות, אך מקובל בדרך כלל שמונה סבבים. הבסיס התאורטי של הצופן נשען על נוסחה מתמטית המאפשרת הוכחת עמידות נגד קריפטואנליזה דיפרנציאלית וליניארית. ברמה העליונה הצופן כולל שמונה סבבים של פונקציה אי-ליניארית בולאנית שהיא עצמה מורכבת מ"סולם" דמוי רשת פייסטל בשלושה סבבים של פונקציה פנימית אחרת (כמתואר בתרשימים). באותו סגנון הפונקציה הפנימית בתורה מורכבת גם היא ממספר סבבים של החלפה תוך שימוש בשתי תיבות החלפה S7 ו-S9 המורכבות מטבלה של  7\times 7 סיביות וטבלה של  9\times 9 סיביות בהתאמה.
שם הצופן יכול להתפרש כראשי התיבות "Mitsubishi Improved Security TechnologY" או האותיות הראשונות של שמות צוות הפיתוח Matsui Mitsuru, Ichikawa Tetsuya, Sorimachi Toru, Tokita Toshio, Yamagishi Atsuhiro.
גרסאות

בתחילה פותחו הגרסאות MISTY1 ו-MISTY2 שההבדל ביניהן הוא בעיקר ש-MISTY2 מאפשרת הפעלה מקבילית של הפונקציה הפנימית בעוד ש-MISTY1 איננה מקבילית. ב-2005 פותחה הגרסה KASUMI שהיא חלק מ-A5/3, תקן תקשורת מאובטחת לרשתות סלולריות מהדור השלישי שמחליף את האלגוריתמים A5/1 ו-A5/2. ב-1998 פורסם צופן E2 שהיה מועמד ל-AES ובשנת 2000 פותח על בסיס דומה צופן קמליה שנחשב לבטוח ברמה של AES ונכלל בתקנים רבים וב-SSL.
ערכי תיבות ההחלפה שונים בגרסאות השונות. המפתח הסודי לאחר הרחבה מעורבב עם הקלט בשלבים שונים של הצופן. ב-MISTY1, KASUMI וקמליה קיימת פונקציה נוספת שתפקידה להוסיף טרנספורמציה ליניארית תלוית מפתח. שכבות הפונקציה הליניארית מפרידות כל זוג סבבים של הצופן, למשל ב-KASUMI הפונקציה הליניארית נוספת לפני הפונקציה הפנימית בסבב אי-זוגי ואחריה בסבב זוגי. הבדל נוסף קיים בפונקציית הרחבת המפתח, כאשר ב-MISTY1 ו-MISTY2 היא כוללת טרנספורמציה אי-ליניארית. לעומת זאת מסיבות של יעילות ב-KASUMI פונקציית הרחבת המפתח ליניארית לחלוטין, מה שמהווה נקודת תורפה.
כל הגרסאות של הצופן רשומות כפטנט על ידי NTT ומיצובישי אלקטרוניקה, חלקן הותרו לשימוש תחת רישיונות FreeBSD או לשימוש אקדמי/שלא למטרות רווח.
ביטחון

לפי הצהרת מיצואי, הצופן הוכח בטוח נגד התקפה דיפרנציאלית/ליניארית וכן נגד התקפות מודרניות נוספות. בשמונה סבבים הסיבוכיות הדיפרנציאלית והליניארית שלו הן בסדר גודל של  2^{-140} בהשוואה ל-DES שהן  2^{-62} ו- 2^{-46} בהתאמה. MISTY1 נחקר במשך שנים רבות מאז הוצע לראשונה ולא נמצאו בו פגמים רציניים. ההתקפה הטובה יותר הידועה היא "התקפה אינטגרלית" של קנודסן ווגנר מ-2002 נגד גרסה מצומצמת של הצופן בחמשה סבבים, בסיבוכיות של  2^{48} ובסיבוכיות מקום של  2^{34}. אותה התקפה נגד MISTY2 בשישה סבבים אפשרית בסיבוכיות של  2^{71} ומקום בסדר גודל של  2^{34}. נגד KASUMI התגלו מספר התקפות, חלקן תאורטיות כלומר בסיבוכיות טובה מכוח גס ( 2^{100} עם  2^{28}) וחלקן מעשיות כמו התקפת Related-key של אור דונקלמן, נתן קלר ועדי שמיר משנת 2010 שהיא בסיבוכיות של  2^{32} ומקום בסדר גודל של  2^{30} עם 4 מפתחות קשורים. ראוי לציין שההתקפה האחרונה אינה ישימה נגד MISTY1, כמו כן היא מסתמכת על כמות נכבדה של טקסט מוצפן בשילוב עם מפתחות קשורים, לכן ייתכן שהיא אינה אפשרית נגד יישום A5/3 בגרסה הנוכחית, אך יש להביא בחשבון את האיום. על כל פנים ההתקפה מוכיחה שהשינויים שנעשו על ידי המפתחים במעבר מ-MISTY ל-KASUMI כדי לשפר ביצועים בחומרה למעשה החלישו את ביטחון הצופן משמעותית. מסיבה זו הוחלט על מעבר לצופן חזק יותר SNOW 3G.
תיאור הצופן

בפיתוח הצופן הושם דגש בעיקר על יישום יעיל, במיוחד בחומרה. הפעולות הנפוצות בצופן בלוקים מתחלקות לארבע קטגוריות עיקריות; פעולות אריתמטיות, פעולות הזזה (Shift), פעולות לוגיות (כמו XOR) וטבלאות החלפה (S-box). מתוכן שתי הפעולות האחרונות עדיפות מהיבט של חומרה ולכן נבחרו. האסטרטגיה הבסיסית בפיתוח הצופן הייתה בנייה מלמטה למעלה, מהמרכיבים הקטנים לגדולים בצורה רקורסיבית, כך שיהיה קל להעריך את ביטחון ההצפנה במונחים של הסתברות דיפרנציאלית/ליניארית.
כמו ברשת פייסטל טיפוסית, הקלט  P באורך 64 סיביות מחולק לשני חצאים בגודל 32 סיביות כל אחד, והפונקציה הפנימית מופעלת על המחצית האחת והפלט שלה משמש כמפתח הצפנה להצפנת המחצית השנייה, תוך שימוש בפעולות XOR ועם שתי תת-שגרות  FO ו- FL. פלט הצופן  C הוא באורך 64 סיביות. בפונקציה  FO מחלקים את הקלט שוב לשני חצאים באורך 16 סיביות, כל אחד מהווה קלט לפונקציה קטנה יותר הנקראת  FI המשתמשת בתיבות ההחלפה (להלן), היות ש-16 סיביות הן ערן גדול מדי, מחלקים שוב את הקלט הפעם לשני חלקים לא שווים, 9 סיביות ו-7 סיביות בהתאמה אותם מחליפים לפי תיבות ההחלפה בהתאמה. הסיבה לחלוקה לא מאוזנת זו נובעת מהעובדה שתיבות החלפה המייצגות פונקציה חד-חד-ערכית ועל אי-ליניארית, טובות יותר באורך אי זוגי מהיבט של קריפטואנליזה דיפרנציאלית/ליניארית, אולם מאידך חסרונן הוא בהפחתה ביעילות יישום הן בחומרה והן בתוכנה. לפי בדיקות שנעשו על מחשב פנטיום מהירות ההצפנה הייתה 20Mbps בקירוב, על חומרה המהירויות הן 450Mbps בקירוב. מבנה MISTY2 מאפשר הפעלה מקבילית ולכן מהיר פי שניים בהצפנה, אך לא בפענוח כי הפונקציה ההופכית לא ניתנת להפעלה מקבילית, מסיבה זו MISTY2 עדיף ליישום במצבי הפעלה OFB או CFB הפועלים כצופן זרם בהם נדרשת רק פונקציית ההצפנה.
תיאור הצופן > תיבות החלפה

תיבות ההחלפה הן למעשה חזקות מעל שדה סופי. התיבות חושבו כך שההסתברות הדיפרנציאלית/ליניארית הממוצעת תהיה מינימלית וכן שיהיו ממעלה גבוהה ככל האפשר ושיהיה להן עיכוב מינימלי בביצוע בחומרה. החיפוש התמקד בפונקציות ליניאריות מהצורה  S_{i}(x)=A\circ x^{\alpha }\ (i=7,9). הטבלה S7 כוללת אוסף של 7 פונקציות ממעלה 10 מהצורה  A\circ x^{\alpha } מעל השדה  GF(2^{7}) בבסיס פולינומי, כאשר  {\text{GCD}}(2^{7}-1,\alpha )=1. באותה דרך הטבלה S9 כוללת אוסף של 9 פונקציות ממעלה לכל היותר 13 מעל השדה  GF(2^{9}). אפשר להפעיל את ההחלפה ישירות באמצעות הפונקציות האמורות ללא שימוש בזיכרון (כאשר החומרה מוגבלת משאבים) או שאפשר להמירן לטבלאות חיפוש אם הזיכרון זמין. להלן הטבלאות S7 ו-S9:
תיאור הצופן > הכנת מפתח

בהינתן המפתח הסודי המסופק על ידי המשתמש באורך 128 סיביות, מרחיבים אותו ל-256 סיביות באמצעות הזזה מעגלית וחיבור XOR עם פונקציה ליניארית. השימוש בו הוא באופן שכל סבב מושפע מכל סיביות המפתח ומחלק גדול של המפתח המורחב. ההגבלה ל-256 סיביות נובעת בשל הצורך בהתחשבות בחומרה מוגבלת משאבים כמו כרטיס חכם. הרחבת המפתח נעשית באופן הבא:
הצפנה ופענוח

הפונקציה FO מקבלת שני פרמטרים, קלט באורך 32 סיביות FO_IN ואינדקס  k לחלק המתאים במפתח המורחב EK ומחזירה את FO_OUT כדלהלן:
הפונקציה FI מקבלת שני פרמטרים; קלט באורך 16 סיביות F_IN וחלק מהמפתח המורחב FI_KEY ומחזירה פלט באורך 16 סיביות FI_OUT. הפונקציה משתמשת בשני משתני עזר מקומיים d_7 באורך 7 סיביות ו-d_9 באורך 9 סיביות וכן מנצלת את תיבות ההחלפה המתוארות לעיל. בגלל האורך השונה של המשתנים d_7 ו-d_9 יש צורך להפעיל פונקציה כלשהי שמרחיבה או מכווצת את המשתנה בהתאם לפני שמבצעים XOR. הרחבה נעשית על ידי הוספת שני אפסים משמאל (בצד המשמעותי של המספר) וכיווץ נעשה על ידי חיתוך שתי הסיביות המשמעותיות.
הפונקציה FL מקבלת שני פרמטרים; קלט באורך 32 סיביות FL_IN ואינדקס k לחלק המתאים במפתח המורחב ומחזירה את FL_OUT באורך 32 סיביות.
במצבי הפעלה ECB ו-CBC בפענוח צריך להשתמש בפונקציה ההופכית FLINV הבאה:
באופן רגיל התהליך האמור מבוצע שמונה פעמים. בכל סבב מתבצעת הקריאה לפונקציה FO. בנוסף בכל סבב זוגי מתבצעת קריאה לפונקציה FL. לאחר הסבב האחרון מתבצעת קריאה נוספת לפונקציה FL. לצורך המחשה אם הקלט חולק לשני חצאים R ו-L בהתאמה, שמונה הסבבים של הצופן נראים כך:
| --- | --- |
הצפנה: פענוח
  R = P & 0xffffffff  L = P >> 32   // 1. R = FL(R, 0)  L = FL(L, 1)  L = L ^ FO(R, 0) 2. R = R ^ FO(L, 1) 3. R = FL(R, 2)  L = FL(L, 3)  L = L ^ FO(R, 2) 4. R = R ^ FO(L, 3) 5. R = FL(R, 4)  L = FL(L, 5)  L = L ^ FO(R, 4) 6. R = R ^ FO(L, 5) 7. R = FL(R, 6)  L = FL(L, 7)  L = L ^ FO(R, 6) 8. R = R ^ FO(L, 7)  R = FL(R, 8)  L = FL(L, 9)  C = (R << 32) | L  :   R = C & 0xffffffff  L = C >> 32  //  R = FLINV(R, 8)  L = FLINV(L, 9)  R = R ^ FO(L, 7)  L = L ^ FO(R, 6)  R = FLINV(R, 6)  L = FLINV(L, 7)  R = R ^ FO(L, 5)  L = L ^ FO(R, 4)  R = FLINV(R, 4)  L = FLINV(L, 5)  R = R ^ FO(L, 3)  L = L ^ FO(R, 2)  R = FLINV(R, 2)  L = FLINV(L, 3)  R = R ^ FO(L, 1)  L = L ^ FO(R, 0)  R = FLINV(R, 0)  L = FLINV(L, 1)  P = (R << 32) | L